Lazerio impulso metu suardomas plauko folikulas ir dažnu atveju negyvas plaukelis pasišalina iškart po procedūros, arba per maždaug 2 savaites yra savaime išstumiamas iš odos. Procedūrų kursas įprastai susideda iš vidutiniškai 6 procedūrų, atliekamų kas 4-7 savaites, periodiškumą rekomenduos specialistas, atsižvelgęs į odos bei plaukų būklę. Užbaigus plaukų šalinimo lazeriu kursą, rekomenduojamos palaikomosios procedūros maždaug 1-2 kartus per metus, naujai susiformavusiems plaukų folikulams panaikinti. Tiek reikalingas procedūrų kursas, tiek palaikomųjų procedūrų periodiškumas yra itin individualu, nes plaukų augimas priklauso nuo gausybės organizmo faktorių: genetika, hormonai, vartojami vaistai, maisto papildai, tam tikrų medžiagų trūkumas ar perteklius organizme, deginimosi įpročiai, specialistų rekomendacijų laikymasis ir t.t.